text: (грек. synchronos бір мезгілді және ... скоп) айнымалы тоқтың екі тізбегіндегі тербелмелі процестердің синхрондалу дәрежесін көрсететін электрлік құрал. ол электр станциясында параллель жұмыс істейтін генераторларды тізбекке қосу кезінде кеңінен пайдаланылады. синхроноскоптың қарапайым түріне лампылы (яғни екі тізбектегі кернеу айырмасының синхрондалу дәрежесін жыпылықтап жану (өшіп-жану) арқылы білдіретін синхроноскоп жатады. көрсеткіш тілі бар электр магнитті синхроноскоптың қозғалмалы бөлігі оның магнит өрісі энергиясының ең үлкен мәніне сәйкес келетін күйде болады. генератор мен электр желісінің жиілігі бір-бірімен үйлеспеген жағдайда синхроноскоптың қозғалмалы бөлігі магнит өрісімен бағыттас (егер генератор синхронды күймен салыстырғанда тез айналатын болса) немесе қарама-қарсы бағытпен (егер генератор баяу айналатын болса) қозғалады. синхронды процестер бір-бірімен жиілігі және фазасы бойынша сәйкес келсе, синхроноскоптың қозғалмалы бөлігінің көрсеткіш тілі шкаланың ортасына кеп тоқтайды.